Nicholas Meyer

Nicholas Meyer (født 24. desember 1945 i New York City, USA) er en amerikansk forfatter, manusforfatter for film, filmprodusent og regissør.

Meyer studerte ved University of Iowa, hvor han ble uteksaminert i 1964. Han startet sitt arbeide innen filmbransjen med å tilrettelegge bøker for film for Paramount Pictures. 

I 1974 debuterte han med Sherlock Holmes-pastisjen The Seven-Per-Cent Solution (filmatisert i 1976), hvor Holmes går i terapi hos Sigmund Freud. Boken ble belønnet med The Gold Dagger. Meyer var regissør og medforfatter av en annen pastisj, filmen Time After Time (1979), en humoristisk revisjon av H.G. Wells The Time Machine. Her må Wells forfølge Jack the Ripper til San Francisco i 1979, etter at sistnevnte har stjålet tidsmaskinen.

I 1983 regisserte Meyer  TV-filmen The Day After, som vakte stor oppmerksomhet ved å forsøke å skildre effektene av en atomkrig mellom USA og Sovjetunionen sett fra perspektivet til vanlige familier i USA. Han er regissør og ukreditert manusforfatter av filmen Star Trek II: The Wrath of Khan, medforfatter av manus til Star Trek IV: The Voyage Home samt medforfatter og regissør av Star Trek VI: The Undiscovered Country.

Meyer ble nominert som «best director» til Emmy for sitt arbeide med The Day After, og i 1977 til Oscar for «best adapted screenplay» for tilretteleggelsen av sin egen roman The Seven-Per-Cent Solution for film.

Bibliografi 
 The Seven-Per-Cent Solution (1974) 
 Target Practice  (1974) 
 The West End Horror  (1976) 
 Black Orchid (1977) (sammen med Barry Jay Kaplan) 
 The Canary Trainer (1993)

Oversettelser til norsk

Priser og utmerkelser 
 The Gold Dagger 1975, for The Seven-Per-Cent Solution

Referanser

Eksterne lenker 
 
 
 

Regissører fra USA
Krimforfattere fra USA
Manusforfattere av Star Trek
Personer fra New York City